เจ็บแปร้บๆบริเวณหน้าอกเป็นช่วงๆ แล้วก็มีแน่นๆร้อนๆ บริเวณแถวๆกลางหน้าอกด้วยครับอาการเจ็บส่วนมากจะเป็นบริเวณหน้าอกซ้ายตรงริมๆใกล้ๆกับรักแร้ แล้วก็มีที่หน้าอกขวาบ้างเล็กน้อยครับ เดาๆไว้ว่าเป็นกรดไหลย้อน เลยมาให้คุณช่วยยืนยันครับ เป็นสามารถเป็นอะไรได้บ้าง แล้วมีวิธีรักษาเบื้องต้นด้วยตัวเองก่อนไหมครับ
สวัสดีครับ จากที่กล่าวมา เนื่องจากบริเวณทรวงอกมีอวัยวะอยู่ใกล้กันหลายอย่าง อาทิเช่น หัวใจ ปอด หลอดอาหาร และ กระเพาะอาหาร ดังนั้น อาการเจ็บหน้าอกดังกล่าวแม้ว่าจะเข้าได้กับอาการกรดไหลย้อนที่ให้ความรู้สึกแสบแน่นอก แต่ก็อาจจะเกิดภาวะอื่นได้เช่นกันครับ เช่น โรคหัวใจขาดเลือด หัวใจเต้นผิดจังหวะ ปอดอักเสบ กระเพาะอักเสบ เป็นต้นครับเบื้องต้น จึงขอให้หลีกเลี่ยงความเสี่ยงของกรดไหลย้อน นั่นคือ งดดื่มเหล้า ชา กาแฟ น้ำอัดลม รับประทานอาหารอ่อนๆ ดื่มน้ำมากๆ เวลานอน ก็สามารถใช้นหนุนเพิ่มอีกใบได้ครับแต่ถ้าหากอาการเจ็บหน้าอกเป็นมาก หายใจลำบาก หรือ มีเหงื่อแตก ใจสั่น ก็ควรพบแพทย์ทันที เพราะอาจเกี่ยวเนื่องกับโรคหัวใจ และ ไม่ควรรอครับ